Псярцы

Псярцы́ (, ) — вёска ў Шчучынскім раёне Гродзенскай вобласці. Уваходзіць у склад Васілішкаўскага сельсавета.

 Гісторыя 
Паводле адной з версій, назва вёскі паходзіць ад слова «псяры» — людзей, якія займаліся доглядам паляўнічых сабак.

Вёска Псярцы ўпершыню згадваецца ў 1765 годзе ў «Інвентарах старостваў Гродзенскага павета». У XIX стагоддзі Псярцы — вёска Лідскага павета, уладанне роду Вільканцоў. У 1844 годзе ў вёсцы налічвалася 33 двары. Пасля паўстання 1863—1864 гадоў, у адпаведнасці з указам ад 10 снежня 1865 года, уладанне было прымусова адчужана ў Тодара Вільканца і прададзена Пятру Ушакову за 1271 рубельhttp://pawet.net/library/history/city_district/war/1862/Паўстанне_1863_г._на_Лідчыне.html.

Паводле звестак за 1888 год, Псярцы ўваходзілі ў склад Васілішкаўскай воласці; у вёсцы налічвалася 27 дамоў і 243 жыхары. У 1905 годзе колькасць насельніцтва складала 322 чалавекі, у 1908 годзе — 34 гаспадаркі. З 1921 года вёска знаходзілася ў складзе Навагрудскага ваяводства Польскай Рэспублікі.

З 1939 года Псярцы ўваходзілі ў склад БССР. З 12 кастрычніка 1940 года вёска адносілася да Шайбакпольскага сельсавета (з 20 красавіка 1962 года — Лычкаўскага) Васілішкаўскага раёна Баранавіцкай вобласці; з 20 верасня 1944 года — Гродзенскай вобласці. З 20 студзеня 1960 года Псярцы знаходзяцца ў складзе Шчучынскага раёна. З 12 сакавіка 1973 года — у Бакштаўскім сельсавецеРашэнне выканаўчага камітэта Гродзенскага абласнога Савета дэпутатаў працоўных ад 12 сакавіка 1973 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1973, № 12 (1386).. З 2002 года — у Васілішкаўскім сельсавецеРешение Гродненского областного Совета депутатов от 20 сентября 2002 г. № 99 О решении вопросов административно-территориального устройства Щучинского района.

У 1950 годзе ў Псярцах быў арганізаваны калгас «1 Мая». У савецкі перыяд у вёсцы функцыянавалі пачатковая школа і крама.

 Насельніцтва 
 1926 год — 293 жыхары, 53 двары
 1940 год — 387 жыхароў, 73 двары
 1964 год — 390 жыхароў, 79 двароў
 2009 год — 38 чалавек
 2021 год — 15 чалавек

 Культура 
У 1971 годзе ў Псярцах паўстаў хор народнай песні, які складаўся з найстарэйшых жыхароў вёскі (харысты — Г. Маркевіч, В. Публіцэвіч, М. Дашкевіч і іншыя, акардэон — Язэп Зубрык). Хор быў вельмі папулярны не толькі сярод навакольных вёсак, быў вядомы на агульнадзяржаўным узроўні, часта з’яўляўся ў перадачах беларускага тэлебачанняhttps://www.youtube.com/watch?v=ZxX1UwDRpgU, згаданы м.інш. ў The Journal of Byelorussian Studieshttp://belarusjournal.com/sites/default/files/JBS_1971_6_Chronicle%20for%201970_0.pdf.

 Вядомыя асобы 
 Юзаф Дзежыц (1921—2000) — доктар сельскагаспадарчых навук, прафесар Вышэйшай сельскагаспадарчай школы ва Уроцлаве, з 1974 — прафесар Уроцлаўскага сельскагаспадарчага інстытуту, з 1981 — дэкан факультэта меліярацыі гэтага інстытуту. Аўтар больш за 200 навуковых прац, 40 падручнікаў і манаграфій. У 1944—1945 гадах працаваў настаўнікам у псярэцкай пачатковай школеhttp://virtual-museum.shhuchin.edu.by/be/main.aspx?guid=3251 .

 Крыніцы 

 Спасылкі 
 Кадрыль, в. Псярцы, відэа з 70-х гг.

Катэгорыя:Васілішкаўскі сельсавет
Катэгорыя:Населеныя пункты Шчучынскага раёна